b'\n_START_ARTICLE_\nSkippy\n_START_PARAGRAPH_\nSkippy (orig: Skippy the Bush Kangaroo) er en australsk TV-serie for barn og unge som gikk p\xc3\xa5 Nine Network fra 1968 til 1970. Serien handlet om Waratah National Park utenfor Sydney, familien som drev den og kenguruen Skippy. Skippy eides av Sonny, familiens yngste s\xc3\xb8nn, og sammen bekjempet de tyver, inntrengere og aktivister. Skippy kom alltid med en hjelpende h\xc3\xa5nd n\xc3\xa5r farer truet familien Hammond p\xc3\xa5 Rangers Headquarters. Det ble spilt inn totalt 91 episoder p\xc3\xa5 30 minutter\n_START_SECTION_\nOm serien\n_START_PARAGRAPH_\nHvis man ser n\xc3\xb8ye etter, kan man se mennesker som veileder Skippy ved bestemte anledninger, siden kenguruer ikke kan l\xc3\xa6res opp slik en hund kan. De velkjente klikkelydene som Skippy lager, er laget av mennesker. Det ble lagt til for \xc3\xa5 forme en spr\xc3\xa5kdialog mellom Skippy og de andre ved Waratah nasjonalpark. Skippy er en hunnkenguru. _NEWLINE_Serien regnes som Australias mest popul\xc3\xa6re TV-serie noensinne p\xc3\xa5 verdensbasis.'